Darlīna Konlija

Darlīna Konlija (; dzimusi 1934. gada 18. jūlijā, mirusi 2007. gada 14. janvārī) bija amerikāņu aktrise. Konlijas karjera ilga vairāk nekā 50 gadus, viņa bija vislabāk pazīstama ar savām lomām dažādās ziepju operās un īpaši ar modes industrijas darbinieces Sallijas Spektras lomu seriālā "Hameleonu rotaļas". Konlija spēlēja lomu no 1988. gada līdz pat savai nāvei deviņpadsmit gadus vēlāk. Konlijas varone Sallija ir vienīgais ziepju operu tēls, kuras figūra izstādīta Tiso kundzes Vaska figūru muzeja filiālēs Amsterdamā un Lasvegasā.

 Biogrāfija 
Konlija dzimusi Čikāgā, Ilinoisā īru un vācu izcelsmes ģimenē. Savu aktrises karjeru viņa uzsāka 1949. gadā 15 gadu vecumā, kad viņu uzņēma Brodvejas lugas The Heiress turnejā.

Kino viņa debitēja 1963. gadā ar nelielu lomu Alfreda Hičkoka šausmu filmā "Putni", pēc tam viņa turpināja spēlēt nelielas lomas filmās Valley of the Dolls (1967), Faces (1968) un Lady Sings the Blues (1972).

Astoņdesmitajos gados Konlija sāka piedalīties ziepju operās The Young and the Restless, Days of Our Lives un General Hospital, kā arī vienā seriāla "Noziegumam pa pēdām" 1985. gada sērijā.

Konlijas otrā plāna loma seriālā The Young and the Restless iedvesmoja seriāla veidotājus uzticēt atveidot grotesko Sallijas Spektras lomu tam radniecīgajā ziepju operā "Hameleonu rotaļas". Šī loma viņai atnesa divas Daytime Emmy un Soap Opera Digest Awards balvu nominācijas.

Konlija 2004. gadā neveiksmīgi krita, laužot vairākus kaulus. Viņa atguvās pēc kritiena un turpināja filmēties, tomēr, visbiežāk tēlojusi savu lomu sēžot. 2006. gada rudenī medijos parādījās ziņas, ka Konlija tikusi operēta saistībā ar nesen atklāto kuņģa vēzi. Konlija nomira 2007. gada 14. janvārī. "Hameleonu rotaļas" pieminēja Konliju īpašā video. Džons Makuks video atcerējās viņu, izceļot aktrises spilgtākos mirkļus seriālā.

Sallija Spektra joprojām ir tēls "Hameleonu rotaļās", tiesa ļoti neregulārs. Sallijas prombūtne seriālā izskaidroja ar to, ka viņa devusies ilgstošā atvaļinājumā uz Sentropēzu Francijā. Galvenais scenārists Breds Bells sacīja, ka Sallija ir "kaut kas lielāks kā vienkārši tēls" un dzīvos mūžīgi.

2007. gada beigās Sallija nolēma pārdot savu modes namu. 2017. gadā seriālā parādījās Sallija Spektra II, Sallijas brāļa meita, kura turpināja savas tantes iesākto.

 Atsauces 

 Ārējās saites 

Kategorija:1934. gadā dzimušie
Kategorija:Ilinoisā dzimušie
Kategorija:2007. gadā mirušie
Kategorija:Amerikāņu kinoaktieri